Държавен вестник, бр. 1, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  1
3. „Достъпни външни стени, подове и 
покриви“ са: всички външни/фасадни сте-
ни на приземния етаж/ниво, терасовидни 
етажи, етаж, непосредствено над приземен 
и под последен етаж/ниво; фундаментната 
и покривната плоча на строежа. Към тях 
спадат и всички вътрешни стени и плочи на 
строежа, определящи границите на отделни 
зони и обекти, притежаващи по-висок КФС 
от този на строежа.
4. „Достъпни прозорци и врати“ са прозор-
ци и врати (без определените като основни) в 
един строеж, които могат да бъдат достигнати 
с помощта на елементарни средства. Освен 
намиращите се на достъпни етажи/нива към 
тях могат да бъдат причислени и тези, които 
са на покривите, на терасовидни етажи, не-
посредствено над приземен и под последен 
етаж/ниво или тези, които са към достъпни 
балкони, лоджии или тераси. 
5. „Задържащи достъпа съоръжения“ са 
съоръженията за възпрепятстване достъпа на 
лица и транспортни средства до охранявания 
строеж, които се разполагат в близост или 
върху физическите бариери, в т. ч.: 
а) физически (кльонови допълнения – еди-
нични и двойни, шипове, бодливи рулони от 
тел, ламели, мрежи и др.);
б) звукозаглушаващи;
в) светлиннозаслепяващи;
г) химически вещества, които образуват 
дим, пяна, представляват залепващи веще-
ства и др.
6. „Заключващи устройства“ са всички 
брави, ключалки и катинари, предотвратя-
ващи отварянето на врати, прозорци, капаци 
(щори, ролетки), решетки, без използване на 
механичен, електронен или друг способ.
7. „Защитно остъкляване“ представлява 
прозрачен многослоен материал, притежаващ 
свойства на стъкло, устойчив на ръчна атака 
и/или куршуми, и/или налягане при експлозия.
8. „Клас на физическа сигурност“ (КФС) 
е класификатор на строежите или отделни 
обекти в тях в зависимост от степента на 
съществуващия риск от посегателства при 
тяхната експлоатация. 
9. „Обект“ е самостоятелен строеж или 
реална част от строеж с определено наимено-
вание, местоположение, самостоятелно функ-
ционално предназначение и идентификатор 
по Закона за кадастъра и имотния регистър. 
10. „Ограда“ – съоръжение около имот и/
или строеж, което го предпазва от нерегла-
ментирано проникване.
11. „Оградни съоръжения“ са всички видове 
врати, монтирани на оградата, със задвижващи 
и заключващи устройства към тях; задържащи, 
спиращи и контролиращи достъпа съоръже-
ния, разположени преди, след и на самото 
съоръжение или до сградата, неподвижно или 
задвижвани ръчно или автоматично. 
12. „Основни врати“ са входните врати (на 
строеж или отделни обекти в него) с основ-
но предназначение за осигуряване на преход 
между прилежащата територия и строежа или 
между общите му части и самостоятелните 
обекти в него.
13. „Посегателства“ са актове на неправомер-
но въздействие и/или проникване в строежа.
14. „Системa за видеонаблюдение“ е система 
за наблюдение, формирана от телевизионни 
камери, устройства за контрол, предаване и 
управление на сигнала до определено място 
(център за наблюдение), оборудвано с монито-
ри, видеомагнетофони, видеомултиплексори, 
превключватели и др., необходими за наблю-
дение и/или заснемане на определена зона/и 
за сигурност.
15. „Системи за контрол на достъпа“ са 
всички видове биометрични, електронни 
или магнитни четящи устройства, кодирани 
бутонни устройства и др., които при подадена 
команда деблокират спиращите съоръжения 
или заключващите устройства, като осигу-
ряват възможност и за запазване/изпращане 
на информацията в контролен пункт/център 
за наблюдение. 
16. „Система за периметрова охрана“ е 
алармена система за сигурност, монтирана за 
контрол на оградата и/или на полосата между 
две огради и/или прилежащата територия на 
строежа. 
17. „Спиращи достъпа съоръжения“ са под-
вижни и неподвижни съоръжения около стро-
ежите и/или техните огради, ограничаващи 
или спиращи движението на превозни сред-
ства, като различни видове бариери, барикади, 
стълбове, рогатки, парапетни ограничители, 
стоманобетонни блокове, ровове, боларди (по-
тъващи в земята защитни метални цилиндри), 
неравности по пътната настилка и др. 
18. „Строежи“ са строежите, определени с 
§ 5, т. 38 от допълнителните разпоредби на ЗУТ.
19. „Технически средства за контрол“ са 
скенери за проверка на посетители и техния 
багаж, входяща кореспонденция, пощенски 
пратки и превозни средства (металдетекторни 
рамки, ръчни металдетектори, детектори за 
откриване на експлозиви), огледала за про-
верка на превозни средства и др.
20. „Устойчивост на взлом“ е свойство на 
конструкцията на строежа и физическите 
бариери да устоят на опитите за проникване 
с взлом, удостоверено чрез извършени из-
питвания и оценка за съответствието им с 
изискванията на съответните стандарти. 
21. „Устойчивост на експлозия“ е свойство 
на конструкцията на строежа и вложените/
монтираните елементи да устоят на разруши-
телно действие на ударна вълна, образуваща